Asjagas

Asjagas (, , ) – miestas šiaurės Italijoje, Venete, Vičencos provincijoje, Alpių papėdėje, 35 km į šiaurę nuo Vičencos. Keliai į Vičencą, Trentą, yra oro uostas. Sūrių gamyba (gaminamas tradicinis Asjago sūris), turizmas (slidinėjimas, žygiai po kalnus). Veikia Padujos universiteto Asjago astrofizikos observatorija.

2024 m. Asjago komunoje (plotas 162,9 km²) gyveno 6248 gyventojai,Asiago (commune), citypopulation.de mieste – 3610.

 Istorija 
Asjagas šaltiniuose minimas nuo 1204 m. (Axiglagum). Vėliau čia apsigyveno bavarai (cimbrai) ir vietovę ėmė vadinti Sleghe. Giovan Battista Pellegrini, Toponomastica italiana. 10.000 nomi di città, paesi, frazioni, regioni, contrade, monti spiegati nella loro origine e storia, Milano, Hoepli, 1990, pp. 408–410. XIV a. Asjagas su aplinkinėmis gyvenvietėmis sudarė faktiškai nepriklausomą Septynių bendruomenių federaciją.

I pasaulinio karo metais (1916 m. gegužę–birželį) prie miesto įvyko didelis Asjago mūšis, kurio metu italai atrėmė Austrijos-Vengrijos kariuomenės įsiveržimą. Mūšio metu žuvo apie 230 tūkst. karių.Austro-Hungarian Asiago Offensive, wwitoday.com Jiems atminti Asjage pastatytas memorialas.

 Šaltiniai 

Kategorija:Veneto miestai